אלסנדרו פלורנצי

אלסנדרו פלורנצי (באיטלקית: Alessandro Florenzi; נולד ב-11 במרץ 1991 ברומא, איטליה) הוא כדורגלן איטלקי המשחק בעמדת המגן הימני בקבוצת מילאן ובנבחרת איטליה.

קריירה

קריירת מועדונים
פלורנצי גדל במחלקת הנוער של רומא, וערך את הופעת הבכורה שלו בקבוצת הבוגרים בניצחון 1–3 על קבוצת סמפדוריה ב-22 במאי 2011, כאשר החליף את פרנצ'סקו טוטי. בקיץ 2011, פלורנצי הושאל לקבוצת הסרייה ב', קרוטונה. הוא ערך את הופעת הבכורה שלו במדי קרוטונה בסוף אוגוסט, כאשר הוא מבקיע את השער היחיד בהפסד 1–2 לליבורנו. בסוף יוני 2012, קרוטונה החליטה לממש את אופציית הרכישה של חצי מכרטיסו של פלורנצי, אך שבועיים מאוחר יותר רומא החליטה לרכוש בחזרה את חצי כרטיסו של פלורנצי בעבור סכום הגבוה במיליון יורו מהסכום הראשוני ששולם.
כשחזר לרומא, פלורנצי הבקיע את השער הראשון שלו בניצחון 1–3 על אינטר בתחילת חודש ספטמבר.

ב-16 בספטמבר 2015 הבקיע שער ממרחק של 45 מטרים, במשחק ליגת האלופות נגד ברצלונה שהסתיים בתיקו 1-1. השער היה אחד המועמדים הסופיים לפרס שער השנה של פיפ"א על שם פרנץ פושקש.

ב-30 בינואר 2020 הושאל פלורנצי לולנסיה עד לסוף העונה.

ב-11 בספטמבר 2020 הושאל פלורנצי לפריז סן ז'רמן עד לתום העונה.

ב-21 באוגוסט 2021 הושאל פלורנצי למילאן לעונה אחת. ביולי 2022 נרכש על ידי המועדון.

נבחרת איטליה

ב-6 בספטמבר 2011, פלורנצי ערך את הופעת הבכורה שלו בנבחרת איטליה בכדורגל עד גיל 21 במסגרת ההעפלה לאליפות אירופה בכדורגל עד גיל 21 בניצחון 0–3 על הונגריה. חודש לאחר מכן, פלורנצי מצא את עצמו מבקיע את שערו הראשון בניצחון 2–7 על ליכטנשטיין. באמצע נובמבר, פלורנצי ערך את הופעת הבכורה במדי הכחולים בהפסד 1–2 לצרפת במשחק ידידות.

תארים

קבוצתיים
פריז סן-ז'רמן
 הסופר קאפ הצרפתי: 2020
הגביע הצרפתי: 2020/2021

מילאן
 אליפות איטליה: 2021/2022

נבחרת איטליה
 אליפות אירופה: יורו 2020

קישורים חיצוניים

 הסטטיסטיקה של פלורנצי לפי ההתאחדות האיטלקית לכדורגל (באיטלקית)
 מיכאל יוכין, השילוש הקדוש: פלורנצי הוא ממשיך דרכם של טוטי ודה רוסי ברומא, וואלה! NEWS,  17 בספטמבר 2015

כדורגלנים איטלקים
קשרי כדורגל איטלקים
רומא: כדורגלנים
כדורגלני רומא
כדורגלני קרוטונה
כדורגלני ולנסיה
כדורגלני פריז סן-ז'רמן
כדורגלני מילאן
כדורגלני נבחרת איטליה
ספורטאים איטלקים בספרד
ספורטאים איטלקים בצרפת
זוכי פרס ה-MVP של משחק האולסטאר של ה-MLS
כדורגלני יורו 2016
כדורגלני יורו 2020
איטלקים שנולדו ב-1991